als_Latn dik_Latn sag_Latn
Në Shqipëri, një pjesë fare e vogël e mbetjeve riciklohen, shumë pak groposen dhe në të shumtën e rasteve depozitohen në zona të caktuara dhe digjen. Kjo sjell një ndotje të lartë të ajrit që thithin cdo ditë qytetarët shqiptarë. Situata përkeqësohet akoma më shumë po të shtohet fakti se mbetjet e rrezikshme të sektorit industrial depozitohen në të njëjtat vende me mbetjet urbane të bashkive duke u trajtuar në të njëjtën mënyrë. Po këtë fat kanë edhe mbetjet spitalore. Ato duhen asgjesuar në kushte totalisht të kontrolluara pasi përmbajnë kimikate shumë të rrezikshme për jetën e njeriut. Por i vetmi spital që gëzon një makineri për asgjesimin e mbetjeve spitalore, e që punon me kohë të pjesshme, është spitali “Nënë Tereza”( Raporti 2009 i MInistrisë së Mjedisit, Pyjeve dhe Administrimit të Ujrave, faqe 123).
Administrimi i mbetjeve është përgjegjësi e drejtpërdrejtë e pushtetit lokal. Rritja e lartë e popullsisë urbane në vitet e fundit, e ka kthyer menaxhimin e mbetjeve një sfidë të vërtetë për cdo qytet. Problemi kryesor qëndron në faktin se nuk bëhet një ndarje e tyre që në momentin fillestar. Ky fakt e vështirëson dhe e bën gati të pamundur riciklimin. Aktualisht, asnjë bashki e komunë në vend nuk bën ndarje të mbetjeve. Të gjitha plehrat, depozitohen nëpër zona të caktuara, të cilat nuk plotësojnë kushtet e duhura inxhinjerike për mbrojtjen e ambientit dhe janë subjekt i zjarreve të shpeshta. Gazrat e tymrat që clirohen prej tyre, jo vetëm ndotin ajrin, por helmojnë edhe tokën si dhe ujërat mbi e nëntokësore që rrjedhin pranë këtyre vend-depozitimeve. As për trajtimin e këtyre ujrave nuk ka politikë.
Situata është jo më pak alarmante nëpër komuna. Mbeturinat depozitohen në zona të pacaktura, zakonisht pranë lumenjve apo buzë rruge. Në të shumtën e rasteve ato digjen ose akoma më keq, dekompozohen, duke u kthyer në vatra infeksioni.
Mbetjet urbane dhe inerte
Sic mund të shikohet edhe nga grafiku, ka një trend në rritje të mbetjeve totale të gjeneruara nga viti në vit. Mbetjet urbane kanë qenë në rritje të vazhdueshme, mesatarisht 17% në vit. Viti 2005, ka pasur rritjen më të madhe, me rreth 60% krahasuar me 2004-n. Ritme ta larta kanë pasur edhe vitet 2006 e 2007, ndërsa në vitet e mëpasshme duket ka pasur një “normalizim” të normave të mbetjeve urbane.
Burimi: Ministria e Mjedisit, Pyjeve dhe Administrimit të Ujrave
Përpunimi dhe komentet: ODA
Aktualisht, qarqet me mbetjet më të larta urbane në vend janë Tirana dhe pas saj, Vlora.
Burimi: Ministria e Mjedisit, Pyjeve dhe Administrimit të Ujrave
Përpunimi dhe komentet: ODA
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn